Agt Riglyne Wat Kinders Kan Leer Hoe Om Emosies Te Hanteer - Joy! Digital
Agt Riglyne Wat Kinders Kan Leer Hoe Om Emosies Te Hanteer
Kan ons die Bybel gebruik om kinders te leer hoe om hulle emosies te hanteer? Ja, hier is agt riglyne om die kinders te leer. LEER BYBELVERSE en sê dit hardop op, want volgens Efesiërs 6:17 is daar krag in God se Woord. SING lofprysingsliedere gebaseer op verse in die Bybel. Volgens Spreuke17:22 is 'n vrolike mens, 'n gesonde mens. Skryf hoe jy voel in 'n gebed neer. Psalm 121 is maar een voorbeeld van hoe Dawid gevoel en gebid het.
Dink anders – soos wat Romeine 12:1-2 sê; ons moet God toelaat om ons gedagtes nuut te maak. Ons emosies volg ons gedagtes en wat ons glo. Praat met iemand wat jy vertrou oor hoe jy voel. Galasiërs 6:2 sê ons moet mekaar liefhê en mekaar se laste dra. Doen iets wat jou gelukkig maak. Oefening, dans of sport stel stowwe in jou brein vry wat jou lekker laat voel.
1 Korintiërs 6:19-20 sê die Heilige Gees woon in ons en dat ons God met ons liggame moet verheerlik. Wees dankbaar. Probeer om vir elke negatiewe gedagte aan minstens drie dinge te dink waaroor jy dankbaar en bly kan wees. Doen sommer uit dankbaarheid iets goed vir iemand anders, al voel jy nie so nie. Dit is volgens Kolossense 3:15 'n opdrag van God om dankbaar te wees.
Dan, die belangrikste: Hou vas aan jou geloof en die wete dat God goed is, vir jou lief is, jou kan genees, jou verlos het en sal voorsien. Staan die duiwel teë. Doen wat nodig is om te groei in geloof. Lees die Bybel. Gaan kerk toe. Bid. Praat met ander gelowiges. Lees oor die Bybelse geloofshelde in Hebreërs 11. Hulle het aanhou doen wat reg is, al was hul emosies en gedagtes soms negatief, want hulle het geglo.
Herman de Kock is 'n deeltydse, vrywillige prediker. Hy is die hoof van die interkerklike jeugbediening, Geloofstroom. Kontak Geloofstroom gerus via e-pos by